
                                                         ΑΝΑΚΟΙΝΩΣΗ

Στις 11 Δεκεμβρίου 2019 και ώρα 13:00 στο κτίριο της Πρυτανείας του Πανεπιστημίου Αιγαίου στο Λόφο Πανεπιστημίου, η Περιφέρεια Βορείου Αιγαίου θα υπογράψει Μνημόνιο Συνεργασίας με το Πανεπιστήμιο Αιγαίου το οποίο θα εκτείνεται σ’ όλους τους τομείς δραστηριοποίησης των συμβαλλομένων και θα υλοποιείται με δράσεις όπως:

Α) Ο κοινός σχεδιασμός της αναπτυξιακής στρατηγικής στην Περιφέρεια Βορείου Αιγαίου για τη νέα προγραμματική περίοδο 2021-2027.
Β) Η σύναψη Προγραμματικών Συμβάσεων μεταξύ αυτών, του ΕΛΚΕ, του Πανεπιστημίου Αιγαίου και άλλων φορέων.
Γ) Η παροχή επιστημονικών συμβουλών από το Πανεπιστήμιο Αιγαίου.

Δ) Η συμμετοχή σε κοινά ερευνητικά προγράμματα με δημοσιοποίηση των αποτελεσμάτων έρευνας.
Ε) Η υλοποίηση - αξιοποίηση προγραμμάτων στο πλαίσιο του ΕΣΠΑ και άλλων προγραμμάτων δημόσιας – Ευρωπαϊκής χρηματοδότησης.
ΣΤ) Η από κοινού οργάνωση και συμμετοχή σε συνέδρια, ημερίδες εκθέσεις, εκπαιδευτικά σεμινάρια , προγράμματα εκπαίδευσης και επιμόρφωσης.
